paragraph_text: Profesionalnu karijeru počela je 2003. godine i do sada ima dosta uspjeha. Osvojila je šest WTA naslova, sve u pojedinačnoj konkurenciji. Svoj prvi turnir osvojila je u Kini u rujnu 2006., kada je u finalu svladala Španjolku Anabel Garrigues. Na Grand Slam turnirima najbolji rezultat zabilježila je na US Openu 2007. kada je stigla do polufinala. Najbolji renking karijere joj je 5. mjesto, kojeg je prvi put držala u rujnu 2007. godine.